La companyia La Dependent arriba a Sagunt amb ‘Separeu-vos junts!’
02 d’octubre 2019

La regidoria de Cultura, dins de la programació cultural de tardor, oferix l’obra de teatre de Gemma Miralles _Separeu-vos junts!_, de la companyia La Dependent i dirigida per Pepa Miralles. L'obra compta amb cançons de Carlos Chiner i està protagonitzada per Jordi Ballester i Marta Chiner, entre d’altres. Divendres que ve 4 d'octubre, a les 21.30 hores, la Casa Municipal de Cultura del Port de Sagunt acollirà esta obra en valencià per a tots els públics, amb un preu de 7 euros l'entrada.

  

Què passa quan uns pares se separen? I els fills? Com viuen l’experiència i s’adapten a esta nova vida? Júlia, la protagonista, té les respostes o, almenys, les ha de madurar tot d’una, ja que es convertix en l’únic llaç de connexió entre els seus progenitors. Alhora, ella mateixa ha de mutar per força en un entorn que ja no és l’habitual. Noves relacions, parelles que es desfan i unes altres que comencen. La teranyina de les relacions familiars en to de comèdia des de la perspectiva d’una filla.

  

![](/media/0zvbonyg/95_c_cartell.jpg)  

*   [](http://www.facebook.com/sharer.php?u=https://aytosagunto.es/va/actualitat/la-companyia-la-dependent-arriba-a-sagunt-amb-separeu-vos-junts/ "Facebook")
*   [](http://twitter.com/share?url=https://aytosagunto.es/va/actualitat/la-companyia-la-dependent-arriba-a-sagunt-amb-separeu-vos-junts/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-companyia-la-dependent-arriba-a-sagunt-amb-separeu-vos-junts/ "Linked In")
*   [](mailto:?body=https://aytosagunto.es/va/actualitat/la-companyia-la-dependent-arriba-a-sagunt-amb-separeu-vos-junts/)